|  |
| --- |
| 11**REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO** **CITTÀ DI POREČ - PARENZO** |
| Upravni odjel za opću upravu Odsjek za javnu nabavu |
|  |
| KLASA: 406-09/22-04/51URBROJ: 2163-6-22/21-22-4Poreč - Parenzo, 02. ožujka 2022. godine |  |  |

Sukladno članku 12. stavku 1. Zakona o javnoj nabavi (NN 120/16) za godišnju procijenjenu vrijednost nabave iz Plana nabave manju od 200.000 kuna bez PDV-a za robu i usluge odnosno 500.000 kuna bez PDV-a za radove (tzv. jednostavnu nabavu), Odluke Gradonačelnika od 02. ožujka 2022. godine, KLASA: 406-09/22-0452/, 2163-6-09/01-22-2, utvrđuje se slijedeći

**POZIV ZA DOSTAVU PONUDA**

POSTUPAK JEDNOSTAVNE NABAVE

**Rekonstrukcija boćališta Montižana**

45212210-1 građevinski radovi na jednonamjenskim sportskim objektima

**Evidencijski broj nabave: 76/2022**

**NARUČITELJ:**

****

**GRAD POREČ** **- PARENZO**

52440 Poreč - Parenzo, Obala m. Tita 5

# PODACI O JAVNOM NARUČITELJU

Grad Poreč - Parenzo

Obala m. Tita 5/1, 52440 Poreč - Parenzo

OIB 41303906494

Telefon: 052 451 085

Telefon-centrala: 052 451 099

Odgovorna osoba naručitelja: Gradonačelnik, Loris Peršurić

Internetska adresa: www.porec.hr

# OSOBA ILI SLUŽBA ZADUŽENA ZA KONTAKT - KOMUNIKACIJU S PONUDITELJIMA, IZMJENA I/ILI POZIVA ZA DOSTAVU PONUDE, TRAŽENJE POJAŠNJENJA

Služba zadužena za komunikaciju s ponuditeljima i pojašnjenje dokumentacije:

Alja Udovičić, UO za opću upravu, tel. 052 451085, email: alja.udovicic@porec.hr.

Zahtjev sa svim pitanjima koja bi gospodarski subjekt želio postaviti naručitelju u svezi objašnjenja i izmjene vezane za Poziv, mora biti postavljen pravodobno. Zahtjev je pravodoban ako je dostavljen naručitelju najkasnije tijekom trećeg (3.) dana prije dana u kojem ističe rok za dostavu ponuda i to isključivo u pisanom obliku. Pod uvjetom da je zahtjev dostavljen pravodobno, posljednje dodatne informacije i objašnjenja vezana uz Poziv naručitelj će staviti na raspolaganje najkasnije tijekom drugog (2.) dana prije dana u kojem ističe rok za dostavu ponuda. Ukoliko će biti potrebno da naručitelj mijenja dokumentaciju i ako su promjene značajne, produžiti će rok za dostavu ponuda na način da svi gospodarski subjekti od izmjene imaju najmanje 5 dana za dostavu ponude. Dodatne informacije i objašnjenja stavljaju se na raspolaganje na isti način i na istim internetskim stranicama (ako je primjenjivo) kao i osnovna dokumentacija bez navođenja podataka o podnositelju zahtjeva.

# EVIDENCIJSKI BROJ NABAVE: 76/2022

#

# VRSTA POSTUPKA NABAVE

Postupak jednostavne nabave.

Sukladno članku 12. stavak 1. Zakona o javnoj nabavi (NN 120/16) za godišnju procijenjenu vrijednost nabave iz Plana nabave manju od 200.000 kuna bez PDV-a za robu i usluge odnosno 500.000 kuna bez PDV-a za radove (tzv. jednostavnu nabavu) naručitelj nije obvezan provoditi postupke javne nabave propisane Zakonom o javnoj nabavi.

# PROCIJENJENA VRIJEDNOST NABAVE

Procijenjena vrijednost predmeta nabave iznosi 206.000,00 kuna bez PDV-a.

# VRSTA UGOVORA O NABAVI

Naručitelj će po okončanju postupka nabave s odabranim ponuditeljem sklopiti ugovor o nabavi radova.

# OPIS PREDMETA NABAVE, OZNAKA I NAZIV IZ JEDINSTVENOG RJEČNIKA JAVNE NABAVE

**Predmet nabave:** rekonstrukcija boćališta Montižana

Detaljan opis predmeta nabave nalazi se u Troškovniku (Privitak 2).

**Oznaka i naziv iz Jedinstvenog rječnika javne nabave :** 45212210-1 građevinski radovi na jednonamjenskim sportskim objektima.

# KOLIČINA I TEHNIČKA SPECIFIKACIJA PREDMETA NABAVE, JEDNAKOVRIJEDNI PROIZVODI, TROŠKOVNIK

U Troškovniku je navedena **okvirna količina predmeta nabave**.

Ponuditelj mora dostaviti ponudu za sve stavke na način i prema opisu kako je to definirano u Troškovniku (Privitak 2).

**Upute za popunjavanje troškovnika i jednakovrijednost:**

Podatke treba unijeti u obrazac Troškovnika na sljedeći način:

1. u skladu s obrascem troškovnika ponuditelj treba upisati cijenu za svaku stavku Troškovnika koja u stupcu „Količina“ ima navedenu numeričku vrijednost. Ukoliko stavka ima količinu „komplet“, „paušal“ ili slično jedinična cijena se upisuje samo u polje uz navedenu količinu te se samo za nju izračunava ukupna cijena;
2. ponuditelj mora ispuniti sve tražene stavke iz obrasca Troškovnika navedene u prethodnom stavku. Potrebno je upisati jediničnu cijenu stavke, ukupnu cijenu stavke („Ukupna cijena“ stavke izračunava se kao umnožak „Količine“ i „Jedinične cijene“ stavke i mora biti zaokružena na dvije decimale), i rekapitulaciju za svaku cjelinu (zbroj svih ukupnih cijena stavki u pojedinoj cjelini, bez poreza na dodanu vrijednost).
3. u onim stavkama /dijelovima troškovnika u kojima je predviđena rubrika „Ponuđeno“ upisuje se proizvođač (/izrađivača) i tip proizvoda. Za dokazivanje jednakovrijednosti proizvoda ponuditelj mora dostaviti tehničku dokumentaciju o proizvodu izrađenu od proizvođača ili ovlaštenih institucija iz koje je moguća i vidljiva usporedba te nedvojbena ocjena jednakovrijednosti kao što su tehničke karakteristike, atesti, norme, certifikati, sukladnosti i ostali dokumenti kojima se može dokazati jednakovrijednost.

Ako ponuditelj ne ispuni sve stavke Troškovnika u skladu sa zahtjevima ovog Poziva za dostavu ponude ili promijeni tekst ili količine navedene u Troškovniku, smatrat će se da je takav Troškovnik nepotpun i nevažeći te će ponuda biti **odbijena**.

# MJESTO ISPORUKE

Naselje Montižana kod Poreča-Parenzo.

# ROK ISPORUKE ROBE/TRAJANJE UGOVORA O NABAVI

Početak izvršenja ugovora je odmah po potpisu ugovora, a završetak je najkasnije do 12.04.2022. godine.

# RAZLOZI ISKLJUČENJA

Svaki ponuditelj mora dostaviti:

* 1. odgovarajuću **izjavu** kojom ovlaštena osoba gospodarskog subjekta izjavljuje da nije pravomoćno osuđena za bilo koji od kaznenih dijela iz članka 251.stavak 1. točka a) do f) Zakona o javnoj nabavi (NN broj 120/16).

Za potrebe utvrđivanja okolnosti iz ove točke gospodarski subjekt u ponudi dostavlja izjavu. Izjavu daje osoba po zakonu ovlaštena za zastupanje gospodarskog subjekta. U tu svrhu potrebno je popuniti obrazac Izjave o nekažnjavanju koja se nalazi u **Obrazac 1** ovog Poziva za dostavu ponude. **Izjava ne smije biti starija od šest (6) mjeseci računajući od dana objave Poziva za dostavu ponuda.**

* 1. **potvrdu porezne uprave** o nepostojanju duga kojom potvrđuje da je ispunio obveze plaćanja dospjelih poreznih obveza i obveza za mirovinsko i zdravstveno osiguranje.

**Potvrda ne smije biti starija od tri (3) mjeseca od dana objave Poziva za dostavu ponuda.**

* 1. potvrda o plaćenim dospjelim poreznim i drugim obvezama prema Gradu Poreču-Parenzo, osim ako je gospodarskom subjektu sukladno posebnim Odlukama odobrena odgoda plaćanja navedenih obveza.

U svrhu dokazivanja navedene obveze iz ove točke ponuditelj ne mora dostavljati potvrdu jer će naručitelj izvršiti uvid u vlastitu bazu podataka, te isključiti ponuditelja koji na dan otvaranja ponuda ima nepodmirene dospjele obveze veće od **1.000,00 kn.** Preporuča se ponuditeljima da provjere kod nadležne službe Grada Poreča, UO za financije, da li su podmirili sve dospjele obveze (tel. tajnice 052 451 198).

***Napomena:*** *u slučaju zajednice ponuditelja, svi članovi zajednice ponuditelja obvezni su dostaviti dokaze iz točke 11.*

# UVJETI I DOKAZI SPOSOBNOSTI PONUDITELJA

* 1. **Uvjeti i dokazi pravne i poslovne sposobnosti**

Ponuditelj, odnosno zajednica ponuditelja, dužan je u svojoj ponudi priložiti dokumente kojima dokazuje svoju pravnu i poslovnu sposobnost.

Dokumenti za dokazivanje sposobnosti moraju biti na hrvatskom jeziku i latiničnom pismu. Ukoliko je ponuditelj registriran izvan Republike Hrvatske ili je dokument za dokazivanje sposobnosti na stranom jeziku, uz prilaganje dokumenata za dokazivanje sposobnosti na stranom jeziku, ponuditelj je dužan uz svaki dokument priložiti i prijevod ovlaštenog prevoditelja na hrvatski jezik.

* + 1. **Izvod o upisu u sudski, obrtni, strukovni ili drugi odgovarajući registar** države sjedišta gospodarskog subjekta. Upis u registar dokazuje se odgovarajućim izvodom.

**POTREBNO DOSTAVITI:** **Izvod** kako je zatraženo. Dokaz se može priložiti u neovjerenoj preslici i ne **smije biti stariji od 3 (tri) mjeseca računajući od dana objave Poziva za dostavu ponuda**

***Napomena:*** *u slučaju zajednice ponuditelja, svi članovi zajednice ponuditelja obvezni su pojedinačno dokazati svoju pravnu i poslovnu sposobnost.*

* 1. **Uvjeti i dokazi tehničke i stručne sposobnosti**
		1. **Popis izvršenih radova** koje su isti ili slični kao što je ovaj predmet nabave izvršenih u godini u kojoj je započeo postupak nabave i tijekom 5 godina koje prethodne toj godini. Kako bi dokazao svoju sposobnost, ponuditelj mora dokazati da je u navedenom razdoblju uredno izvršio minimalno jedan ugovor, a najviše 3 za istu ili sličnu vrstu radova čija je ukupna vrijednost najmanje = 200.000,00 (kn bez PDV-a).

Popis izvršenih radova sadrži iznos, datum, mjesto isporuke robe i naziv druge strane. Ako je potrebno, naručitelj može izravno od druge strane zatražiti provjeru istinitosti popisa ili potvrdu o uredno izvršenim radovima te isključiti ponuditelje, ukoliko utvrdi da je dostavio lažne podatke odnosno nije uredno izvršio isporuku robe.

U slučaju da ponuditelj traženu vrijednosti iskaže u stranoj valuti, obračunavati će se protuvrijednost te valute u kunama prema srednjem tečaju Hrvatske narodne banke na dan početka ovog postupka.

**POTREBNO DOSTAVITI:** Popis izvršenih radova (predložak u sklopu Poziva za dostavu ponude, **Obrazac 2**)

# UVJETI SPOSOBNOSTI U SLUČAJU ZAJEDNICE PONUDITELJA

Zajednica ponuditelja je udruženje više gospodarskih subjekata koje je pravodobno dostavilo zajedničku ponudu po ovom Pozivu.

U slučaju zajednice ponuditelja svi članovi zajednice ponuditelja moraju **pojedinačno** dokazati nepostojanje okolnosti iz točaka, kako je navedeno u 11. i 12.1. ovog Poziva te mogu **kumulativno** dokazati tehničku sposobnost sukladno točki 12.2. Poziva.

Za potrebe dostavljanja ponude naručitelj ne smije od zajednice ponuditelja zahtijevati određeni pravni oblik njihova zajedničkog ustrojstva, ali može poslije odabira od zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora. U zajedničkoj ponudi mora biti navedeno koji će dio ugovora o nabavi (predmet, količina, vrijednost i postotni dio) izvršavati pojedini član zajednice ponuditelja. Ponuda zajednice ponuditelja sadrži naziv i sjedište svih gospodarskih subjekata iz zajedničke ponude, OIB, broj računa, adresu za dostavu pošte, adresu e-pošte, kontakt osobu ponuditelja, broj telefona i telefaksa uz naznaku člana zajednice ponuditelja koji je ovlašten za komunikaciju s naručiteljem. Ponuditelj koji je samostalno podnio ponudu ne smije istodobno sudjelovati u zajedničkoj ponudi.

**POTREBNO DOSTAVITI:** Izjavu ako je primjenjivo (predložak u sklopu Poziva za dostavu ponude, **Obrazac 3** )

# SUDJELOVANJE PODUGOVARATELJA

Ako ponuditelj namjerava angažirati podugovaratelje, obvezan je u ponudi navesti podatke o dijelu ugovora o nabavi koji namjerava dati u podugovor te podatke:

* podatke o podugovarateljima (naziv ili tvrtka, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podugovaratelja) i
* predmet, količinu, vrijednost podugovora i postotni dio ugovora o nabavi koji se daje u podugovor.

Traženi podaci čine obvezni dio ugovora o nabavi. Sudjelovanje podugovaratelja ne utječe na odgovornost ponuditelja za izvršenje ugovora. Odabrani ponuditelj može tijekom izvršenja ugovora od naručitelja zahtijevati:

* promjenu podugovaratelja za onaj dio ugovora koji je prethodno dao u podugovor
* preuzimanje izvršenja dijela ugovora o nabavi koji je prethodno dao u podugovor,
* uvođenje jednog ili više novih podugovaratelja čiji ukupni dio ne smije prijeći 30% vrijednosti ugovora neovisno o tome je li prethodno dao dio ugovora o nabavi u podugovor ili ne.

Odabrani ponuditelj je dužan naručitelju dostaviti sve podatke u skladu sa zahtjevima iz ovog Poziva. Ukoliko ponuditelj ne dostavi podatke o podugovaratelju, smatra se da će cjelokupni predmet nabave obaviti samostalno.

**15**. **OSLANJANJE NA SPOSOBNOST DRUGIH SUBJEKATA**

Radi dokazivanja ispunjavanja kriterija tehničke i stručne sposobnosti gospodarski subjekt se može osloniti na sposobnost drugih subjekata, bez obzira na pravnu prirodu njihova međusobnog odnosa.

Ukoliko je gospodarski subjekt radi dokazivanja sposobnosti dostavio ponudu zajedno sa drugim gospodarskim subjektom/ima i oslanja se na sposobnost tih gospodarskih subjekata, u zajednici gospodarskih subjekata, ili namjerava dati dio ugovora u podugovor pri čemu se oslanja na sposobnost podugovaratelja,navedene dokumente dostavlja za one gospodarske subjekte na čiju se sposobnost oslanja.

Gospodarski subjekt u ponudi mora dokazati za druge subjekte na čiju se sposobnost oslanja da:

* ne postoje osnove za njihovo isključenje,
* ispunjavaju uvjete tehničke i stručne sposobnosti (za one uvjete radi čijeg se ispunjenja na gospodarski subjekt oslonio ponuditelj ili zajednica gospodarskih subjekata),

Ako se gospodarski subjekt oslanja na sposobnost drugih subjekata, mora dokazati Naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu. U slučaju oslanjanja na sposobnost drugih subjekata dokaz sposobnosti je potpisana i ovjerena **Izjava o stavljanju resursa na raspolaganje** ili Ugovor/sporazum o poslovnoj/tehničkoj suradnji iz kojega je vidljivo koji se resursi međusobno ustupaju. Izjava o stavljanju resursa na raspolaganje ili Ugovor/sporazum o poslovno/tehničkoj suradnji mora minimalno sadržavati: naziv i sjedište gospodarskog subjekta koji ustupa resurse te naziv i sjedište ponuditelja kojemu ustupa resurse, jasno i točno navedene resurse koje stavlja na raspolaganje u svrhu izvršenja ugovora, potpis i pečat ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/sporazuma o poslovnoj suradnji potpis i pečat ugovornih strana. Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

# OBLIK, NAČIN IZRADE, SADRŽAJ I NAČIN DOSTAVE PONUDA

Ponuda se dostavlja na Ponudbenom listu i Troškovniku iz ovog Poziva na dostavu ponude, a koje je potrebno ispuniti i potpisati od strane ovlaštene osobe ponuditelja. Nije dozvoljeno nuditi alternative ponude.

Ponuda se izrađuje na način da čini cjelinu. Ponuda se uvezuje na način da se onemogući naknadno vađenje ili umetanje listova, **uvezuju se jamstvenikom, s pečatom na poleđini**.

**Stranice ponude se označavaju brojem stranice kroz ukupan broj stranica ponude ili ukupan broj stranica ponude kroz redni broj stranice.**

**Jamstvo za ozbiljnost ponude**, osim potvrde o uplati novčanog pologa, ne smije se bušiti te se ono dostavlja na način da se umetne u prozirnu plastičnu foliju koja se uvezuje zajedno sa ostalom dokumentacijom ili ga može dostaviti kao zaseban dokument koji nije uvezan, ali obavezno u zatvorenoj kuverti zajedno sa ponudom.

Kada je ponuda izrađena od više dijelova, stranice se označavaju na način da svaki slijedeći dio započinje rednim brojem koji se nastavlja na redni broj stranice kojim završava prethodni dio. Ponuda se piše neizbrisivom tintom. Ispravci u ponudi moraju biti izrađeni na način da su vidljivi.

Ispravci moraju uz navod datuma ispravka biti potvrđeni potpisom ponuditelja.

Ponuda se zajedno sa pripadajućom dokumentacijom izrađuje na hrvatskom jeziku.

Ponuditelj može do isteka roka za dostavu ponuda ponudu izmijeniti i/ili dopuniti, odnosno od ponude odustati. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Odustanak od ponude (povlačenje ponude) vrši se temeljem pisane izjave ponuditelja.

**Svi traženi dokumenti i dokazi sposobnosti mogu se dostaviti u neovjerenoj preslici.**

Ponuditelj je dužan u roku od 5 dana dostaviti izvornike ili ovjerene preslike dokumenta na pisani zahtjev naručitelja. Naručitelj može obratiti izdavatelju / ili nadležnim tijelima radi provjere istinitosti podataka.

# NAČIN ODREĐIVANJA CIJENE PONUDE

Cijena ponude piše se brojkama u apsolutnom iznosu i izražava se za cjelokupni predmet nabave u Ponudbenom listu. Cijena ponude mora biti izražena u hrvatskim kunama, zaokruženo na dvije decimale. Cijena ponude je nepromjenjiva za cijelo vrijeme trajanja sklopljenog ugovora o nabavi.

# ROK VALJANOSTI PONUDE

Rok valjanosti ponude je minimalno **90 (devedeset) dana od isteka** roka za dostavu ponuda i mora biti naveden u obrascu ponude - Ponudbeni list. Ponude s kraćim rokom valjanosti bit će odbijene .

Naručitelj zadržava pravo pisanim putem zatražiti izjavu o produljenju roka valjanosti ponude.

# KRITERIJ ZA ODABIR PONUDE

Kriterij odabira ponude je najniža cijena valjane ponude.

# ROK, NAČIN I UVJETI PLAĆANJA

Sva plaćanja naručitelj će izvršiti na poslovni račun odabranog ponuditelja.

Obračun radova vrši se na osnovu stvarno izvršenih radova i količina utvrđenih građevinskom knjigom ili knjigom koja sadrži sve podatke kao i građevinska knjiga, a prikladnija je za ovu vrstu nabave i prema jediničnim cijenama iz ugovorenog troškovnika ovjerenih od strane odgovorne osobe naručitelja za praćenje provedbe ugovora. Naručitelj će po pregledu, primopredaji dokumentacije i otklanjanju eventualnih nedostataka, platiti u kunama na sljedeći način:

- 100% vrijednosti ispostavljenog e-računa s privitkom računa odnosno privremene ili okončane situacije u roku 30 dana po ovjeri iste od strane naručitelja, a rok za ovjeru naručitelja iznosi 15 dana od dana zaprimanja računa odnosno privremene ili okončane situacije.

Sukladno Zakonu o elektroničkom izdavanju računa u javnoj nabavi (NN 94/2018), naručitelj je od 01. prosinca 2018. godine obvezan zaprimati, obrađivati te izvršiti plaćanje elektroničkih računa i pratećih isprava izdanih sukladno europskoj normi i njezinim ispravcima, izmjenama i dopunama.

Europska norma je norma koju je izdao Europski odbor za normizaciju (CEN) 28. lipnja 2017. EN 16931-1:2017, Elektronički račun - 1. dio: Semantički model podataka osnovnih elemenata elektroničkog računa i popis sintaksi CEN/TS 16931-2:2017, Elektronički račun - 2. dio: Lista sintaksi u skladu s EN 16931-1, prema CEN-ovu sustavu razvrstavanja, koju je, sukladno Direktivi 2014/55/EU, ispitala Europska komisija te je nakon ispitivanja objavila upućivanje na tu normu (Provedbena odluka Komisije 2017/1870)

Izdavatelji elektroničkih računa obvezni su izdavati i slati elektroničke račune i prateće isprave sukladno europskoj normi. Elektronički računi koji su izdani na temelju izvršenja ugovora sklopljenog nakon provedenog postupka javne nabave moraju biti u skladu s europskom normom i njezinim ispravcima, izmjenama i dopunama.

Račun i prateće isprave koje nisu sukladne europskoj normi i njezinim ispravcima, izmjenama i dopunama naručitelj neće zaprimiti niti obraditi niti platiti.

Za sve odabrane Ponuditelje to znači:

1. da im nakon 1.12.2018. naručitelji ne smiju odbiti zaprimiti poslani eRačun

2. da su od 1.7.2019. prema naručiteljima obvezni poslati isključivo eRačun (bez obzira na vrijednost posla) . Ukoliko poslije 1.7.2019. spomenutim kupcima pošalju papirnati račun oni ga neće smjeti zaprimiti pod prijetnjom kazne tj. pravni subjekt se neće moći naplatiti.

1. **JAMSTVA**

**20.1. Jamstvo za ozbiljnost ponude**

Ponuditelj je obvezan u ponudi dostaviti jamstvo za ozbiljnost ponude u obliku bankarske garancije, bjanko zadužnice/zadužnice ili uplate novčanog pologa na račun naručitelja u traženom iznosu. U bankarskoj garanciji mora biti navedeno sljedeće:

* da je korisnik bankarske garancije Grad Poreč-Parenzo, Obala maršala Tita 5, Poreč
* da se garant obvezuje bezuvjetno, neopozivo i na prvi pisani poziv korisnika garancije, bez prigovora isplatiti iznos od **5.000,00** kuna, u slučaju odustajanja ponuditelja od svoje ponude u roku njezine valjanosti, dostavljanja neistinitih podataka, nedostavljanja izvornika ili ovjerenih preslika na zahtjev naručitelja te odbijanja potpisivanja ugovora o nabavi odnosno nedostavljanja jamstva za uredno ispunjenje ugovora.

Rok valjanosti bankarske garancije mora biti najmanje do isteka roka valjanosti ponude.

Svaki nedostatak tražene bankarske garancije u iznosu, roku i gore navedenim odredbama, smatrat će se neotklonjivim nedostatkom te će ponuda s tako priloženom bankarskom garancijom biti odbijena.

Ako istekne rok valjanosti ponude, naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku. Ako jamstvo za ozbiljnost ponude ne bude naplaćeno, naručitelj će ga vratiti ponuditelju neposredno nakon završetka postupka nabave.

Ponuditelj može umjesto bankarske garancije dostaviti zadužnicu solemniziranu kod javnog bilježnika.

Ponuditelj može umjesto bankarske garancije dati novčani polog u traženom iznosu. Novčani polog uplaćuje se na IBAN naručitelja: **PBZ d.d. HR 13 23400091834800003, poziv na broj: HR 68 7706-OIB ponuditelja**. U slučaju da ponuditelj uplaćuje novčani polog, dužan je u ponudi dostaviti dokaz o uplati (npr. preslika potvrde banke o izvršenom plaćanju). Ostale odredbe koje se odnose na bankarsku garanciju na odgovarajući se način primjenjuju i na novčani polog.

Ponuditelj može umjesto bankarske garancije

**Uputa za dostavu jamstva u slučaju podnošenja zajedničke ponude:**

Garanciju banke na ukupan iznos tražen u Pozivu za dostavu ponuda za zajednicu ponuditelja može dostaviti bilo koji član iz zajednice ponuditelja. Jamstvo se u slučaju zajednice ponuditelja može dostaviti i zajednički, tj. garanciju banke mogu dati svi članovi zajednice ponuditelja, a u tom slučaju zbroj svih pojedinačnih iznosa iz jamstva mora odgovarati iznosu u kunama kako je traženo ovim Pozivom.

**20.2. Jamstvo za uredno izvršenje ugovora**

Odabrani ponuditelj je obvezan najkasnije u roku od 15 dana od sklapanja Ugovora o nabavi dostaviti naručitelju jamstvo za uredno ispunjenje ugovora u obliku neopozive i bezuvjetne, bankarske garancije na „prvi poziv“ i „bez prigovora“ u visini od 10% (deset posto) od ugovorene vrijednosti bez PDV-a ili dati novčani polog u traženom iznosu ili zadužnicu solemniziranu kod javnog bilježnika. Jamstvo za uredno izvršenje ugovora biti će naplaćeno u slučaju povrede ugovornih obveza od strane odabranog ponuditelja.

Ponuditelj može umjesto bankarske garancije ili zadužnice dati novčani polog u traženom iznosu. Novčani polog uplaćuje se na IBAN naručitelja: **PBZ d.d. HR 13 23400091834800003, poziv na broj: HR 68 7706-OIB ponuditelja**.

**20.3. Jamstvo za otklanjanje nedostataka u jamstvenom roku**

Odabrani ponuditelj je obvezan naručitelju, prilikom ispostave okončane situacije/fakture predati jamstvo za otklanjanje nedostataka u jamstvenom roku u vrijednosti 10% (deset posto), izvedenih radova (bez PDV-a) u obliku bankarske garancije „bez prigovora“ i „na prvi pisani poziv“ na kojoj je kao korisnik naznačen Grad Poreč-Parenzo s rokom važenja do isteka jamstvenog roka za izvedene radove ili dati novčani polog u traženom iznosu ili zadužnicu solemniziranu kod javnog bilježnika.

Ponuditelj može umjesto bankarske garancije ili zadužnice dati novčani polog u traženom iznosu. Novčani polog uplaćuje se na IBAN naručitelja: **PBZ d.d. HR 13 23400091834800003, poziv na broj: HR 68 7706-OIB ponuditelja**. Svrha plaćanja: novčani polog za otklanjanje nedostataka u jamstvenom roku - **„Rekonstrukcija boćališta Montižana“.** Ostale odredbe koje se odnose na bankarsku garanciju na odgovarajući se način primjenjuju i na novčani polog.

# DATUM, VRIJEME I MJESTO DOSTAVE I OTVARANJA PONUDA

Molimo da Vašu ponudu dostavite:

* 1. **rok za dostavu ponude:** ponuda bez obzira na način dostave mora biti dostavljena i zaprimljena najkasnije do **10. ožujka 2022. godine do 12:00 sati.**
	2. **način i mjesto dostave ponude:** Ponuda se dostavlja u zatvorenoj koverti s nazivom dokumenta na adresu Grada Poreča - Parenzo, Obala maršala Tita 4 (pisarnica), 52440 Poreč – Parenzo, sa naznakom: “NE OTVARAJ - **„Rekonstrukcija boćališta Montižana“.**
	3. Na koverti mora biti upisan naziv i adresa ponuditelja.

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude. Ponude koje ne stignu pravodobno na dresu Naručitelja neće se razmatrati te će se vratiti ponuditelju.

# PREGLED I OCJENA PONUDA

Postupak pregleda i ocjene ponuda obavit će stručne osobe i/ili stručne službe naručitelja te, ako je potrebno, neovisne stručne osobe na temelju uvjeta i zahtjeva iz Poziva za dostavu ponude.

U postupku pregleda i ocjene ponuda, naručitelj može pozvati ponuditelja da pojašnjenjem ili upotpunjavanjem u vezi dokumenata traženih u Pozivu za dostavu ponuda uklone pogreške, nedostatke ili nejasnoće koje se mogu ukloniti.

# DONOŠENJE ODLUKE O ODABIRU

Rok za donošenje odluke o odabiru iznosi 30 (trideset) dana, a započinje teći danom isteka roka za dostavu ponude.

Odluku o odabiru naručitelj će bez odgode dostaviti svakom ponuditelju na dokaziv način.

Na odluku o odabiru ponuditelji nemaju pravo žalbe.

# ODLUKA O PONIŠTENJU

Odluku o poništenju naručitelj će bez odgode dostaviti svim ponuditeljima, na dokaziv način (dostavnica, povratnica, izvješće o uspješnom slanju telefaksom i slično).

#  TAJNOST DOKUMENTACIJE PONUDITELJA

Ako ponuditelj označava određene podatke iz ponude poslovnom tajnom, obvezan je u ponudi navesti pravnu osnovu na temelju kojih su ti podaci tajni. Ponuditelj ne smije označiti tajnim podatke o cijenama stavaka (jediničnim cijenama), iznosima pojedine stavke, cijeni ponude te podatke u vezi s kriterijima za odabir ekonomski najpovoljnije ponude ako je primjenjivo.

# TROŠAK PONUDE I PREUZIMANJE POZIVA ZA DOSTAVU PONUDE

Trošak pripreme i podnošenja ponude u cijelosti snosi ponuditelj.

# UGOVORNA KAZNA

Rok je jako bitan element ugovora. Slijedom navedenoga u slučaju prekoračenja ugovorenog roka za okončanje pojedinog posla i navedene dinamike, Naručitelj će od izvoditelja naplatiti ugovornu kaznu u visini od 1**.000,00 kn za svaki kalendarski dan prekoračenja roka**, odnosno, sve do zapisnika o primopredaji radova, s time da broj dana prekoračenja ne može biti više od **deset dana**, u tom slučaju će se raskinuti ugovor naplatiti ugovorna kazna.

Naručitelj će eventualni iznos ugovorne kazne zadržati, odnosno odbiti od iznosa za plaćanje prilikom izrade okončanog obračuna.

Ukoliko je do prekoračenja roka došlo krivnjom Naručitelja, ili više sile pri čemu se višom silom smatra događaj koji se nije mogao predvidjeti u trenutku sklapanja ugovora i na koji ugovorne strane objektivno ne mogu i nisu mogle utjecati (događaj mora biti za subjekt neočekivan, izvanredan, nepredvidiv), npr. ratno stanje, štrajk, elementarne nepogode i sl. Na izvoditelju je teret dokazivanja nepostojanja njegove krivnje za prekoračenje roka.

# OPĆI UVJETI UGOVORA

Ugovor će se sklopiti neposredno na temelju izvornih uvjeta iz Poziva za dostavu ponude i odabrane ponude u pisanom obliku. Opći uvjetiUgovora će se temeljiti na Zakonu o obveznim odnosima i ostalim pozitivnim zakonskim propisima Republike Hrvatske.

# DRUGI PODACI I ZAHTJEVI NARUČITELJA

# Pregled lokacije izvođenja radova

Preporuča se zainteresiranim gospodarskim subjektima obilazak lokacija gdje će se vršiti radovi. Prethodno je potrebno izvršiti najavu i dolazak te dogovoriti s osobom zaduženom za komunikaciju s ponuditeljem – Nikolom Radenović, e-mailom: nikola.radenovic@porec.hr ili telefonom: 0995258741. Gospodarski subjekti na svoj trošak vrše pregled i upoznaju se s lokacijom na kojoj se vrše radovi. Predajom ponude smatra se da je ponuditelj upoznat sa stanjem lokacije, zadatkom te zahtjevima troškovnika. Na zahtjev ponuditelja, naručitelj će izdati potvrdu o pregledu lokacije koja se može priložiti u sklopu ponude (nije obavezno).

* 1. **Izvršenje ugovora o nabavi**

Ugovorne strane obvezuju se ugovor o nabavi izvršavati sukladno uvjetima određenima u Pozivu za dostavu ponuda i odabranom ponudom, što će naručitelj kontrolirati. Na odgovornost ugovornih strana za ispunjenje obveza iz ugovora o nabavi primjenjuju se odgovarajuće odredbe Zakona o obveznim odnosima.

# SASTAVNI DIJELOVI PONUDE

Ponuda treba sadržavati:

1. Ponudbeni list, ispunjen i potpisan od strane ponuditelja (**Privitak 1**), u slučaju zajednice ponuditelja (Dodatak 1), podugovaratelja (Dodatak 2),
2. Troškovnik, ispunjen i potpisan od strane ponuditelja. Ponuditelji su dužni ispuniti sve stavke Troškovnika - **Privitak 2,**
3. Izjava o nekažnjavanju - **Obrazac 1,**
4. Potvrdu o poreznom dugu,
5. Dokaz upisa u sudski, obrtni ili drugi odgovarajući registar države sjedišta gospodarskog subjekta,
6. Popis izvršenih isporuka - **Obrazac 2,**
7. Izjava o solidarnoj odgovornosti zajednice ponuditelja (ako je primjenjivo) - **Obrazac 3**

# PRIVICI UZ POZIV

1. **Privitak 1-** Ponudbeni list,
2. Dodatak 1- zajednice ponuditelja,
3. Dodatak 2 – podugovaratelji,
4. **Obrazac 1 -** Izjava o nekažnjavanju ,
5. **Obrazac 2 -** Popis isporuka roba,
6. **Obrazac 3 -** Izjava o solidarnoj odgovornosti zajednice ponuditelja,
7. **Privitak 2** – Troškovnik.

Stručno povjerenstvo naručitelja

Predsjednik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Elio Štifanić

**Privitak 1 - Ponudbeni list**

|  |  |
| --- | --- |
| Naziv naručitelja | Grad Poreč-Parenzo |
| Adresa sjedišta | Obala maršala Tita 5/1, 52440, Poreč |
| Poštanski broj i mjesto | 52440, Poreč |
| Matični broj / OIB | MB: 2552329OIB: 41303906494 |
| Predmet nabave | **„Rekonstrukcija boćališta Montižana“** |
| 1. | Naziv ponuditelja |  |
| 2. | Sjedište ponuditelja |  |
| 3. | Adresa ponuditelja |  |
| 4. | OIB |  |
| 5. | Žiro račun |  |
| 6. | Ponuditelj je u sustavuPDV-a (zaokružiti) | da | ne |
| 7. | Adresa za dostavu pošte |  |
| 8. | Adresa e-pošte |  |
| 9. | Ovlaštena osoba ponuditelja |  |
| 10. | Kontakt osoba ponuditelja |  |
| 11. | Broj tel. / Broj faksa |  |
| 12. | Cijena ponude bez PDV-a |  |
| 13. | Iznos PDV-a |  |
| 14 | Cijena ponude s PDV-om |  |
| 15. | Rok valjanosti ponude | Rok valjanosti ponude je najmanje 90 (devedeset) dana od isteka roka za dostavu ponuda |
| Broj i datum ponude |  |
| Ovjera ponuditelja |  |

**Dodatak 1 ponudbenom listu[[1]](#footnote-1)**

**PODACI O ČLANOVIMA ZAJEDNICE PONUDITELJA**

(priložiti samo u slučaju zajedničke ponude)

|  |  |
| --- | --- |
| Naziv i sjedište člana zajednice Ponuditelja |  |
| OIB |  |  broj računa |  |
| Gospodarski subjekt u sustavu PDV-a (zaokružiti) | DA NE |
| Adresa |  |
| Telefon |  | Telefaks |  |
| E-mail |  |
| Ime, prezime i funkcija ovlaštene osobe/a za potpisivanje ugovora o nabavi |  |
| Ime, prezime i funkcija osobe za kontakt |  |
| Predmet ugovora o nabavi koji će izvršavati član zajednice Ponuditelja |  |
| Vrijednost ugovora o nabavi koji će izvršavati član zajednice Ponuditelja |  |
| Količina ugovora o nabavi koji će izvršavati član zajednice Ponuditelja |  |
| Postotni dio ugovora o nabavi koji će izvršavati član zajednice Ponuditelja |  |

ZA ČLANA ZAJEDNICE PONUDITELJA:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)

**Dodatak 2 ponudbenom listu**[[2]](#footnote-2)

**PODACI O PODUGOVARATELJIMA**

(priložiti samo u slučaju ako se dio ugovora o nabavi ustupa podugovarateljima)

1)

|  |  |
| --- | --- |
| Naziv/tvrtka i sjedište podugovaratelja |  |
| Skraćena tvrtka |  |
| OIB |  |  broj računa |  |
| Gospodarski subjekt u sustavu PDV-a (zaokružiti) | DA NE |
| Adresa |  |
| Telefon |  | Telefaks |  |
| E-mail |  |
| Ime, prezime i funkcija osobe za kontakt |  |
| Predmet ugovora o nabavi koji će izvršavati podugovaratelj  |  |
| Vrijednost podugovora |  |
| Količina nabave podugovora |  |
| Postotni dio ugovora o nabavi |  |

U \_\_\_\_\_\_\_, \_\_\_\_\_\_\_\_\_\_\_\_\_\_\_\_

ZA PODUGOVARATELJA:

M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime, funkcija i potpis ovlaštene osobe)

**Obrazac 1** – Ogledni predložak sadržaja Izjave o nekažnjavanju

(ispuniti obrazac, potpisati i ovjeriti pečatom)

Temeljem članka 251 stavka 1. točka 1. i članka 265. stavka 2. Zakona o javnoj nabavi (Narodne novine, br. 120/2016), kao ovlaštena osoba za zastupanje gospodarskog subjekta dajem sljedeću:

**I Z J A V U O N E K A Ž N J A V A N J U**

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime) (adresa stanovanja)*

broj identifikacijskog dokumenta \_\_\_\_\_\_\_\_\_\_\_\_\_\_\_\_\_\_ izdanog od\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kao osoba iz članka 251. stavka 1. točke 1. Zakona o javnoj nabavi **za sebe i za gospodarski subjekt**:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta, OIB)

Izjavljujem da ja osobno niti gore navedeni gospodarski subjekt niti osobe koje su članovi upravnog, upravljačkog ili nadzornog tijela ili imaju ovlast zastupanja, donošenja odluka ili nadzora gore navedenog gospodarskog subjekta, nismo pravomoćnom presudom osuđeni za bilo koje od niže navedenih kaznenih djela u Republici Hrvatskoj ili za odgovarajuća kaznena djela prema nacionalnim propisima države poslovnog nastana gospodarskog subjekta odnosno države čiji su državljani osobe koje su članovi upravnog, upravljačkog ili nadzornog tijela ili imaju ovlast zastupanja, donošenja odluka ili nadzora, koja obuhvaćaju razloge za isključenje iz članka 57. stavka 1. točaka a.) do F.) Direktive 2014/24/EU.

Kaznena djela za koja potvrđujem da ne postoji pravomoćna presuda:

1. **sudjelovanje u zločinačkoj organizaciji, na temelju:**
* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona i
* članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);
1. **korupciju, na temelju:**
* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona i
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);
1. **prijevaru, na temelju:**
* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona i
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);
1. **terorizam ili kaznena djela povezana s terorističkim aktivnostima, na temelju:**
* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);
1. **pranje novca ili financiranje terorizma, na temelju:**
* članka 98. (financiranje terorizma) i članka 265. (pranje novca) Kaznenog zakona i
* članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);
1. **dječji rad ili druge oblike trgovanja ljudima, na temelju:**
* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

U \_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime, prezime osobe/a koja ima ovlasti zastupanja prema sudskom ili odgovarajućem registru/statutu društva)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe koja ima ovlasti zastupanja prema sudskom ili odgovarajućem registru/statutu društva)

**UPUTA:** Ovaj obrazac potpisuje osoba ovlaštena za samostalno i pojedinačno zastupanje gospodarskog subjekta (ili osobe koje su ovlaštene za skupno zastupanje gospodarskog subjekta) i potpis **ne mora biti ovjeren kod javnog bilježnika** ili kod nadležne sudske ili upravne vlasti ili strukovnog ili trgovinskog tijela u državi poslovnog nastana gospodarskog subjekta, odnosno državi čija je osoba državljanin.

Davatelj ove Izjave dužan je provjeriti sve okolnosti i činjenice koje ovom Izjavom potvrđuje.

**Obrazac 2 – Ogledni predložak sadržaja Popisa o uredno izvršenim radovima**

(ispuniti obrazac, potpisati i ovjeriti pečatom)

**POPIS IZVRŠENIH RADOVA**

|  |  |  |  |  |
| --- | --- | --- | --- | --- |
| **R.****br.** | **NARUČITELJ****(naziv i sjedište)** | **PREDMET**  | **VRIJEDNOST** **(**u kunama bez PDV-a) | **MJESTO I DATUM****ZAVRŠETKA**  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Potvrđujem da smo u gore navedenim ugovorima nastupali kao druga ugovorna strana te da smo navedeno izvršili uredno i u svemu prema pravilima struke i ugovornim obvezama.

U \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_. godine.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime osobe ovlaštene za zastupanje gospodarskog subjekta)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vlastoručni potpis, pečat)

**Obrazac 3[[3]](#footnote-3)**

Sukladno članku 50. Zakona o javnoj nabavi („Narodne novine“ broj 120/16) ponuditelji u zajednici ponuditelja daju slijedeću

**IZJAVU**

 **O SOLIDARNOJ ODGOVONOSTI ZAJEDNICE PONUDITELJA**

Izjavljujemo da kao članovi zajednice ponuditelja, u slučaju ugovornog odnosa između nas i naručitelja, solidarno odgovaramo naručitelju za uredno izvršenje ugovora **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**bez obzira na udio svakog gospodarskog subjektu u izvršenju ugovora te da ćemo poslije odabira dostaviti naručitelju dokaz o pravnom obliku našeg zajedničkog ustrojstva u mjeri u kojoj je to potrebno za zadovoljavajuće izvršenje ugovora.

 Potpisnici izjave:

 MP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime odgovorne osobe člana zajednice ponuditelja)

 \_\_\_\_\_\_\_\_\_\_\_\_\_\_\_\_\_\_\_\_\_\_

 (potpis)

 MP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime odgovorne osobe člana zajednice ponuditelja)

 \_\_\_\_\_\_\_\_\_\_\_\_\_\_\_\_\_\_\_\_\_\_

 (potpis)

MP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime odgovorne osobe člana zajednice ponuditelja)

 \_\_\_\_\_\_\_\_\_\_\_\_\_\_\_\_\_\_\_\_\_\_

 (potpis)

U\_\_\_\_\_\_\_\_\_\_\_\_\_\_\_dana,\_\_\_\_\_\_\_\_\_\_\_\_\_\_\_\_\_\_\_. Godina

**Privitak 2 - Troškovnik**

|  |  |
| --- | --- |
| **Naziv ponuditelja** |  |
| **Sjedište ponuditelja** |  |
| **Adresa ponuditelja** |  |
| **OIB** |  |

|  |
| --- |
| **PONUDBENI TROŠKOVNIK** za predmet nabave: **Rekonstrukcija boćališta Montižana** |

|  |  |  |  |  |  |  |
| --- | --- | --- | --- | --- | --- | --- |
| **R.br.** | **Opis stavke** | **Jedinica mjere** | **Količina** |  | **Cijena stavke** | **Ukupna cijena stavke**  |
|  |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
| **I** | /PRIPREMNI RADOVI/  |   |   |   |   |   |
|  |  |  |  |  |  |  |
| 1. | Geodetsko nanošenje visina radi određivanja horizontalne podloge. Rad obuhvaća geodestsko snimanje postojećih visina i pozicija zarezivanja te prenošenje visina na rasteru 5,0x5,0 m na površini igrališta radi određivanja padova igrališta. Obračun po kompletu. |  komplet  |  1,00  |  a'  |  |  |
|  |  |  |  |  |  |  |
|  |  |  |  |  |  |  |
| 2. | Osiguravanje uvjeta za ulaz na teren. Stavka uklučuje pažljivo piljenje postejeće ograde te njezino deponiranje do ponovne ugradnje, uklanjanje dijela zida od betonskih bloketa (dim. 6,00x0,9x0,2 m), nasipavanje ili izvedba rampe od tamponskog materijali u debljini od 20 cm. radi ulaska mehanizacije na teren, skidanje rampe nakon završetka radova, zidanje segmenta zida betonskim bloketima, žbukanje zida, te farbanje dijela gore dimenzioniranog zida, po uzoru na postojeće stanje. Obračun po kompletu. |  |  |  |  |  |
|  |  |  komplet |  1,00  |  a'  |  |  |
|  |  |  |  |  |  |  |
| 3. | Izrada konstrukcije za pričvršćenje zaštitne gumene oplate na krajevima boćališta. Stavka uključuje skidanje postojeće zaštite, deponiranje postojećih gumenih zaštita do ponovne ugradnje ,odvoz postojeće konstrukcije i izradu nove. Na površinu zida postavlja se metalni profil dim. 3x5 cm po cijeloj širini zida (ukupno14,00+14,00m =28,00 m).Na isti se pričvršćuje gumena zaštitna ploha ,a preko gumene plohe željezni " L" profil dim.3x3 cm, također u ukupnoj širini plohe(ukupno 14,00+14,00=28,00m).Sva željezna konstrukcija prije montaže mora se obojati temeljnim plus antikorozivnim premazom u crnoj završnoj boji. U stavku je potrebno uračunati metalni okov(tiple, vide te spojke) za pričvršćenje oplate na zidove boćališta. Obračun po kompletu ugrađene zaštite. |  |  |  |  |  |
|  |  |  komplet |  1,00  |  a'  |  |  |
|  |  |  |  |  |  |  |
| 4. | Dubinska sanacija podloge boćališta. Stavka uključuje, iskop boćališta u dubini od 25 - 30 cm, tamponiranje površine u sloju 20 cm do kote za nosivi sloj asfalta i odvoz iskopanog materijala na deponiju. Obračun po m2 sanirane površine. |  |  |  |  |  |
|  |  |  m2  |  400,00  |  a'  |  |  |
|  |  |  |  |  |  |  |
| 5. | Dobava montaža i ugradnja sifona za odvod vode na postojeću odvodnu cijev na parteru boćališta. Obračun za komplet. |  |  |  |  |  |
|  |  |  komplet  |  3,00  |  a'  |  |  |
|  |  |  |  |  |  |  |
| 6. | Radovi u režiji koji se ne mogu normirati. Rad NKV radnika na poslovima čišćenja, bojanja , štemanja i sličnim radnjama. Obračun po satu rada. |  |  |  |  |  |
|  |  |  sati  |  35,00  |  a'  |  |  |
|  |  |  |  |  |  |  |
|  I. | /PRIPREMNI RADOVI/ **ukupno:** |   |   |   |   |  |
|  |  |  |  |  |  |  |
|  II | /ASFALTERSKI RADOVI/  |   |   |   |   |  |
|  |  |  |  |  |  |  |
| 7. | Strojno frezanje postojećeg asfalta u debljini prema nalogu nad. inženjera (do 10 cm) sa čišćenjem isfrezane površine prije ugradnje završnog sloja asfalta. Utovar i odvoz asfalta uključen u stavku Obračun po m2 isfrezane površine. |  |  |  |  |  |
|  |  |  m2  |  400,00  |  a'  |  |  |
|  |  |  |  |  |  |  |
| 8. | Dobava, doprema i ugradnja bitumenskog međusloja za sljepljivanje asfaltnih slojeva. Prije nanošenja završnog sloja asfalta, na površinama spajanja prethodno položenog s novim asfaltom potrebno je podlogu špricati asfaltnom emulzijom ili bitumenom u odgovarajućoj količini sukladno St. 6-01 OTU. Obračun se vrši po m2 špricane površine. |  |  |  |  |  |
|  |  |  m2  |  400,00  |  a'  |  |  |
|  |  |  |  |  |  |  |
| 9. | Dobava, doprema i ugradnja asf.mješavine na principu asfaltbetona po vrućem postupku od drobljenog kamenog materijala, kamene sitneži i drobljenog pijeska. Na površine boćališta ugrađuje se nosivi sloj asfalt betona AC 8 surf 50/70 (AB 8) u debljini od 5 cm. Obračun po m2 stvarno ugrađenog sloja asfalt betona. |  |  |  |  |  |
|  |  |  m2  |  400,00  |  a'  |  |  |
|  |  |  |  |  |  |  |
| 10. | Dobava, doprema i ugradnja asf.mješavine na principu asfaltbetona po vrućem postupku od drobljenog kamenog materijala, kamene sitneži i drobljenog pijeska. Na površine boćališta ugrađuje se habajući sloj asfalt betona AC 4 surf 50/70 u debljini od 4 cm. Obračun po m2 stvarno ugrađenog habajućeg sloja asfalt betona. |  |  |  |  |  |
|  |  |  m2  |  400,00  |  a'  |  |  |
|  |  |  |  |  |  |  |
| 11. | Pažljivo piljenje asfalta radi označavanja staza boćališta. Obračun po m1 urezanog asfalta. |  |  |  |  |  |
|  |  |  m  |  350,00  |  a'  |  |  |
|  |  |  |  |  |  |  |
| 12. | Špricanje bitumenskom emulzijom asfalta radi nanošenja tankog sloja pijeska. Obračun se vrši po m2 špricane površine. |  |  |  |  |  |
|  |  |  m2  |  400,00  |  a'  |  |  |
|  |  |  |  |  |  |  |
| 13. | Dobava i razastiranje kvarcnog pijeska frakcije 4 mm za završni sloj boćališta i kvarcnog pijeska tipa "Verona rosso" frakcije 1,2 - 1,8 mm. Obračun se vrši po m2 posipane površine. |  |  |  |  |  |
|  |  |  m2  |  400,00  |  a'  |  |  |
|  |  |  |  |  |  |  |
| II. | /ASFALTERSKI RADOVI/ **ukupno:** |   |   |   |   |  |
|  |  |  |  |  |  |  |
|  | **REKAPITULACIJA:** |
| I | /PRIPREMNI RADOVI/ **ukupno:**  |   |
| II | /ASFALTERSKI RADOVI/ **ukupno:**  |   |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| **UKUPNO:** |   |   |   |   |  |
|  |  |  |  |  |  |
| **PDV (25%):** |  |  |  |  |  |
|  |  |  |  |  |  |
| **SVEUKUPNO:** |  |  |  |  |  |

Ponuditelj nudi cijene Predmeta nabave putem ovog Troškovnika te je obvezan nuditi, odnosno ispuniti sve stavke Troškovnika. Nije prihvatljivo precrtavanje ili korigiranje zadanih stavki Troškovnika.

U \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_2022.godine.

 **Ponuditelj:**

 (tiskano upisati ime i prezime ovlaštene osobe ponuditelja)

 (M.P)

 (potpis ovlaštene osobe)

1. *Ponudi se može priložiti više obrazaca, ovisno o broju članova zajednice Ponuditelja.* [↑](#footnote-ref-1)
2. *Ponudi se može priložiti više obrazaca, ovisno o broju podugovaratelja* [↑](#footnote-ref-2)
3. *Ova izjava se daje samo u slučaju podnošenja zajedničke ponude.* [↑](#footnote-ref-3)